กฎกระทรวงกฎกระทรวงฉบับที่ ๒๘ (พ.ศ. ๒๕๓๔)ออกตามความในพระราชบัญญัติควบคุมอาคารพ.ศ. ๒๕๒๒[๑] อาศัยอำนาจตามความในมาตรา ๕ (๓)และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้บริเวณที่ ๑ หมายความว่าพื้นที่ระหว่างริมฝั่งแม่น้ำปิงฝั่งตะวันตก กับเขตทางของถนนวังสิงห์คำ ฟากตะวันออกถนนเจริญประเทศ ฟากตะวันออก และถนนป่าแดด ฟากตะวันออก และพื้นที่ระหว่างริมฝั่งแม่น้ำปิงฝั่งตะวันออก กับเขตทางของถนนฟ้าฮ่ามสามัคคี ฟากตะวันตก ถนนเจริญราษฎร์ ฟากตะวันตกทางหลวงแผ่นดินหมายเลข ๑๐๖ ฟากตะวันตก และทางหลวงจังหวัดหมายเลข ๑๐๐๘ ฟากตะวันตกโดยด้านเหนือจดแนวเขตควบคุมอาคารด้านเหนือ และด้านใต้จดแนวเขตควบคุมอาคารด้านใต้บริเวณที่ ๒ หมายความว่าพื้นที่ในบริเวณที่อยู่ในระยะ ๑๐๐ เมตร รอบนอกแนวเขตที่วัด เขตที่ดินของคริสตจักรหรือเขตที่ดินของมัสยิดหรือสุเหร่า ของวัดพระนอนขอนม่วง วัดท่าเดื่อคริสตจักรศิริวัฒนา วัดแม่หยวก วัดบ้านท่อ วัดท่าหลุก วัดนางเหลียว วัดสันคะยอม วัดสันทรายวัดเมืองลัง วัดท่ากระดาษ วัดสันทรายมูล วัดช่างเคี่ยน วัดโพธารามมหาวิหาร(เจ็ดยอด) วัดข่วงสิงห์ วัดป่าตัน วัดลังกา วัดประทานพร (อารามหนองใหม่)วัดสันติธรรม วัดกู่เต้า วัดป่าแพ่ง วัดฟ้าฮ่าม วัดแม่คาว วัดกู่คำ วัดเชตุพนวัดศรีโขง มัสยิดดูร์นูร์ช้างเผือก วัดเชียงยืน วัดป่าเป้า วัดชัยศรีภูมิวัดเกตุการาม วัดป่าแดง วัดสุคันธาราม วัดอุโมงค์ (สวนพุทธธรรม) วัดสวนดอก วัดชมพูวัดอู่ทรายคำ วัดเชตวัน วัดหนองคำ วัดแสนฝาง สภาคริสตจักรเชียงใหม่วัดหนองป่าครั่ง วัดบวกครกน้อย วัดมหาวัน วัดบุพพารามวัดอุปคุตและพุทธสถานเชียงใหม่ สุเหร่าอิสลามเชียงใหม่ วัดสันป่าข่อย วัดพันตองวัดลอยเคราะห์ วัดช่างฆ้อง วัดท่าสะต๋อย วัดศรีดอนไชย วัดชัยมงคล วัดบวกครกหลวง วัดพวกเปียวัดศรีสุพรรณ วัดหมื่นสาร วัดพวกช้าง วัดเมืองมาง วัดดาวดึงษ์ วัดธาตุคำวัดเจดีย์เหล็ก วัดยางกวง วัดนันทาราม วัดหัวฝาย วัดเมืองกาย วัดตโปทาราม(ร่ำเปิง) วัดโป่งน้อย วัดศรีปิงเมือง มัสยิดช้างคลานเชียงใหม่คริสตจักรเด่นดำรงธรรม วัดใหม่ห้วยทราย วัดป่าพร้าวนอก วัดเมืองสาตรหลวง วัดเมืองสาตรน้อยวัดศรีบัวเงิน วัดดอนจั่น และวัดสันป่าเลียง เว้นแต่พื้นที่บริเวณที่ ๑และพื้นที่ที่อยู่ภายในบริเวณคูเมืองเชียงใหม่ทั้งนี้ ตามแผนที่ท้ายกฎกระทรวงนี้ข้อ ๒[๒] ให้กำหนดพื้นที่ในบริเวณที่วัดจากเขตทางทั้งสองข้างของถนนสมโภชเชียงใหม่๗๐๐ ปี ออกไปข้างละ ๑๕ เมตร โดยเริ่มจากเขตถนนเลียบคลองส่งน้ำชลประทานแม่แตง - หางดงฟากตะวันออกซึ่งอยู่ในท้องที่ตำบลช้างเผือก อำเภอเมืองเชียงใหม่ จังหวัดเชียงใหม่ไปทางทิศตะวันออก ตามแนวถนนสมโภชเชียงใหม่ ๗๐๐ ปีจนจดเขตถนนเลียบคลองส่งน้ำชลประทานแม่แตง - หางดง ฟากตะวันออกซึ่งอยู่ในท้องที่ตำบลแม่เหียะ อำเภอเมืองเชียงใหม่ จังหวัดเชียงใหม่ ในท้องที่ตำบลสันผีเสื้อตำบลป่าตัน ตำบลช้างเผือก ตำบลฟ้าฮ่าม ตำบลหนองป่าครั่ง ตำบลท่าศาลา ตำบลหนองหอยตำบลป่าแดด ตำบลแม่เหียะ อำเภอเมืองเชียงใหม่ ตำบลดอนแก้ว อำเภอแม่ริมตำบลสันทรายน้อย ตำบลสันพระเนตร อำเภอสันทราย ตำบลสันกลาง อำเภอสันกำแพงและตำบลไชยสถาน ตำบลหนองผึ้ง ตำบลท่าวังตาล อำเภอสารภี จังหวัดเชียงใหม่ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติและเป็นโรงงานที่ใช้เครื่องจักรมีกำลังรวมไม่เกินสิบแรงม้าหรือเทียบเท่าหรือใช้คนงานไม่เกินสิบคน(๒) โรงแรมตามกฎหมายว่าด้วยโรงแรม(๓) โรงมหรสพตามกฎหมายว่าด้วยการป้องกันภยันตรายอันเกิดแต่การเล่นมหรสพ(๔) สถานบริการตามกฎหมายว่าด้วยสถานบริการ(๕) โรงซ่อมหรือโรงพ่นสีรถยนต์หรือรถจักรยานยนต์(๖) ตลาด(๗) อาคารเลี้ยงสัตว์ทุกชนิดที่มีพื้นที่รวมกันทุกชั้นในหลังเดียวกันหรือหลายหลังเกิน๑๐ ตารางเมตร(๘) อาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๙) อาคารที่มีพื้นที่รวมกันทุกชั้นเกิน ๒,๐๐๐ตารางเมตร(๑๐) อาคารที่มีความสูงเกิน ๑๒ เมตร(๑๑) ห้องแถว ตึกแถวการวัดความสูงของอาคารให้วัดจากระดับพื้นดินถึงยอดผนังหรือยอดฝาด้านที่สูงที่สุดของชั้นที่อยู่สูงที่สุดแต่ไม่นับรวมส่วนของผนังหรือฝาที่เป็นส่วนโครงสร้างของหลังคาข้อ ๓ ภายในบริเวณพื้นที่ที่กำหนดตามข้อ ๒ห้ามมิให้บุคคลใดดัดแปลงอาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในพื้นที่ที่กำหนดไว้ตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงอาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตให้ก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่บางส่วนในตำบลดอนแก้วอำเภอแม่ริม ตำบลหนองจ๊อม ตำบลสันทรายน้อยตำบลสันพระเนตร อำเภอสันทราย และตำบลช้างคลาน ตำบลช้างเผือก ตำบลช้างม่อยตำบลสันผีเสื้อ ตำบลฟ้าฮ่าม ตำบลศรีภูมิ ตำบลสุเทพ ตำบลวัดเกตุ ตำบลหนองป่าครั่ง ตำบลป่าตันตำบลท่าศาลา ตำบลป่าแดด ตำบลหนองหอย ตำบลหายยา อำเภอเมืองเชียงใหม่ จังหวัดเชียงใหม่ลงวันที่ ๒๔ เมษายน พ.ศ. ๒๕๓๓ ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตให้เป็นการขัดต่อกฎกระทรวงนี้ไม่ได้ให้ไว้ ณ วันที่ ๓๐ เมษายน พ.ศ. ๒๕๓๔พลเอก อิสระพงศ์ หนุนภักดีรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวง ฉบับที่ ๒๘ (พ.ศ. ๒๕๓๔)ออกตามความในพระราชบัญญัติควบคุมอาคาร พ.ศ. ๒๕๒๒(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่บางส่วน ในตำบลดอนแก้ว อำเภอแม่ริม ตำบลหนองจ๊อม ตำบลสันทรายน้อย ตำบลสันพระเนตรอำเภอสันทราย และตำบลช้างคลาน ตำบลช้างเผือก ตำบลช้างม่อย ตำบลสันผีเสื้อ ตำบลฟ้าฮ่ามตำบลศรีภูมิ ตำบลสุเทพ ตำบลวัดเกตุ ตำบลหนองป่าครั่ง ตำบลป่าตัน ตำบลท่าศาลาตำบลป่าแดด ตำบลหนองหอย ตำบลหายยา อำเภอเมืองเชียงใหม่ จังหวัดเชียงใหม่ ลงวันที่ ๒๔เมษายน พ.ศ. ๒๕๓๓ ซึ่งมีผลใช้บังคับตั้งแต่วันที่ ๔ พฤษภาคม พ.ศ. ๒๕๓๓ แต่มาตรา ๑๓วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับ ให้ประกาศดังกล่าวเป็นอันยกเลิกและโดยที่สมควรห้ามก่อสร้างหรือดัดแปลงอาคารบางชนิดหรือบางประเภทภายในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการสถาปัตยกรรม จึงจำเป็นต้องออกกฎกระทรวงนี้กฎกระทรวง ฉบับที่ ๕๒ (พ.ศ. ๒๕๔๒)ออกตามความในพระราชบัญญัติควบคุมอาคาร พ.ศ. ๒๕๒๒[๓]ข้อ ๓ ภายในบริเวณพื้นที่ที่กำหนดไว้ตามข้อ ๒ห้ามมิให้บุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่แล้วในพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้[เอกสารแนบท้าย]๑. แผนที่ท้ายกฎกระทรวง ฉบับที่ ๕๒ (พ.ศ. ๒๕๔๒)ออกตามความในพระราชบัญญัติควบคุมอาคาร พ.ศ. ๒๕๒๒(ดูข้อมูลจากภาพกฎหมาย)หมายเหตุ : - เหตุผลในการประกาศใช้กฎกระทรวงฉบับนี้ คือเนื่องจากได้มีการประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่บางส่วน ในตำบลสันผีเสื้อตำบลป่าตัน ตำบลช้างเผือก ตำบลฟ้าฮ่าม ตำบลหนองป่าครั่ง ตำบลท่าศาลา ตำบลหนองหอยตำบลป่าแดด ตำบลแม่เหียะ อำเภอเมืองเชียงใหม่ ตำบลดอนแก้ว อำเภอแม่ริมตำบลสันทรายน้อย ตำบลสันพระเนตร อำเภอสันทราย ตำบลสันกลาง อำเภอสันกำแพง และตำบลไชยสถานตำบลหนองผึ้ง ตำบลท่าวังตาล อำเภอสารภี จังหวัดเชียงใหม่ ลงวันที่ ๒๑ เมษายน พ.ศ. ๒๕๔๑ซึ่งมีผลใช้บังคับตั้งแต่วันที่ ๒๒ พฤษภาคม พ.ศ. ๒๕๔๑ เป็นต้นมา แต่มาตรา ๑๓วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การสถาปัตยกรรม และการควบคุมความหนาแน่นของอาคาร จึงจำเป็นต้องออกกฎกระทรวงนี้[๑]ราชกิจจานุเบกษา เล่ม ๑๐๘/ตอนที่ ๗๖/หน้า ๑๖๖/๒ พฤษภาคม ๒๕๓๔[๒]ข้อ ๒ แก้ไขเพิ่มเติมโดยกฎกระทรวง ฉบับที่ ๕๒ (พ.ศ. ๒๕๔๒)ออกตามความในพระราชบัญญัติควบคุมอาคาร พ.ศ. ๒๕๒๒[๓]ราชกิจจานุเบกษา เล่ม ๑๑๖/ตอนที่ ๔๔ ก/หน้า ๑๘/๒ มิถุนายน ๒๕๔๒